Kevin Ford

Kevinas Antonis Fordas (, gim. 1960 m. liepos 7 d., Portlande, Indianos valstijoje, JAV) – inžinierius, karo lakūnas, NASA astronautas.

 Išsilavinimas, karinė tarnyba ir akademinė veikla 
 1978 m. baigė vidurinę mokyklą (Blackford High School) Hartford Sityje, Indianos valstijoje.
 1982 m. baigė Notre Dame universitetą ir gavo oro ir kosminės inžinerijos bakalauro laipsnį. Iš karto po to pradėjo eiti karinę tarnybą.
 1984–1987 m., baigęs „F-22“ aviacijos mokymus Kolambuso oro bazėje Misisipės valstijoje, buvo paskirtas eiti tarnybą Bitburgo oro bazėje, Vokietijoje.
 1987–1989 m. tarnavo karinių oro pajėgų bazėje Keblavike, Islandijoje.
 1989 m. gavo tarptautinių santykių magistro laipsnį Trojos universitete Alabamoje.
 1990 m. su pagyrimu baigė Karinių oro pajėgų lakūnų bandytojų mokyklą (Air Force Test Pilot School) Edwards karinių oro pajėgų bazėje Kalifornijos valstijoje.
 1991–1994 m. tarnavo Eglino karinių oro pajėgų bazėje 3247-oje bandymų eskadrilėje. Daug skraidė „F-16 Fighting Falcon“, bandydamas katapultavimosi mechanizmą ir naujus ginklus.
 1994–1997 m. studijavo Floridos universitete, kur gavo oro ir kosminės inžinerijos magistro laipsnį. Vėliau dirbo planavimo direktoriumi ir akademiniu dėstytoju Karinių oro pajėgų lakūnų bandytojų mokykloje.
 1997 m. toje pačioje srityje apgynė disertaciją Karinių oro pajėgų technologijų institute ir gavo daktaro laipsnį bei su pagyrimu baigė Eskadrilės karininkų mokyklą (Squadron Officer School) karinių oro pajėgų bazėje Alabamoje.
 2000 m. baigė Orlaivių ir erdvėlaivių bandytojų kursus.
 2008 m. Kevinas Fordas paliko karines oro pajėgas ir išėjo į pensiją.
 Iš viso jis skraidė daugiau nei 4000 val.

 Darbas NASA ir astronauto karjera 
 2000 m. liepos 26 d. įtrauktas į JAV astronautų grupę, kurią sudarė 18 žmonių. Nuo tų pačių metų rugpjūčio mėn. pradėjo kursus Džonsono kosminiame centre.
 2002 m. baigė pagrindinius kursus, gaudamas erdvėlaivio piloto kvalifikaciją bei pradėjo dirbti NASA astronautų biure. K. Fordas taip pat dirbo skrydžių kontrolės centre Hiustone.
 2004–2005 m. buvo NASA atstovu Kosmonautų rengimo centre Rusijoje.
 2008 m. liepos mėn. buvo paskirtas dalyvauti misijoje „STS-128“NASA informacija apie misijos komandos sudėtį(anglų k.) (prieiga 2013-01-16).
 2009 m. rugpjūčio 29 d. Kevinas Fordas išskrido į kosmosą. Į žemę grįžo po 13 dienų, rugsėjo 12 d.
 2012 m. gegužės mėn. kartu su Olegu Novickiu ir Jevgenijumi Tarelkinu buvo paskirtas į „Soyuz TMA-04M“ misijos atsarginę komandą. Spalio mėn. tie patys kosmonautai buvo patvirtinti kaip pagrindinė misijos „Soyuz TMA-06M“ komanda.
 Nuo 2012 m. spalio 23 d. K. Fordas yra kosmose, Tarptautinėje kosminėje stotyjeInformacija apie misijos startą (rusų k.) (prieiga 2013-01-16).

 Premijos ir apdovanojimai 
 Medalis už nuopelnus ore (Aerial Achievement Medal)
 Karinių oro pajėgų medalis „Už nuopelus“ (Air Force Commendation Medal)
 Karinių pajėgų medalis „Už karines operacijas“ (Armed Forces Expeditionary Medal)
 Medalis „Už nuopelnus karinėms oro pajėgoms“ (Air Force Meritorious Service Medal)
 Medalis „Už šlovingą tarnybą“ (Meritorious Service Medal)
 Apdovanojimas „Legion of Merit“

 Skrydžių sąrašas 
 Kosminiai skrydžiai, kuriuose dalyvavo Kevinas Fordas Nr Starto data Kosminis laivas Nusileidimo data Kosminis laivas Funkcija Trukmė 1 <center>2009 m. rugpjūčio 29 d. <center>STS-128DiscoveryF-37 <center>2009 m. rugsėjo 12 <center>STS-128DiscoveryF-37 <center>misijos pilotas <center>13 dienų 20 valandų 53 minutės ir 48 sekundės 2 <center>2012 m. spalio 23 d. <center>Soyuz TMA-06M <center>šiuo metu kosmose <center>planuojamas Soyuz TMA-06M <center>skrydžio inžinierius <center>šiuo metu kosmose<center> Bendras laikas, praleistas kosmose – bus paskaičiuotas po nusileidimo

 Asmeninis gyvenimas 
Nors Kevinas Fordas gimė Portlande, Indianos valstijoje, savo gimtuoju miestu jis laiko miestelį Montpelierą toje pačioje valstijoje. Jo žmona – Kelly Bennett, vaikai – Anthony ir Heidi. Jo tėvai, Clayton ir Barbara Ford, gyvena Indianoje.

 Šaltiniai 

 Nuorodos 
 Fordo biografija NASA puslapyje (anglų k.) (prieiga 2013-01-16)
 Fordo biograma Spacefacts puslapyje (anglų k.) (prieiga 2013-01-16)

Kategorija:JAV astronautai
Kategorija:JAV inžinieriai